**Turistička zajednica općine Karlobag**

**PROGRAM RADA S FINANCIJSKIM PLANOM**

 **ZA 2016. GODINU**

Karlobag,2015.

**UVOD**

Program rada s financijskim planom Turističke zajednice Općine Karlobag za 2016. temelji se na odredbama Zakona o promicanju turističkih zajednica i promicanju hrvatskog turizma odnosno na zadaćama vezanim za unapređivanje općih uvjeta boravka turista na području općine.

Program rada izrađen je temeljem: statističkih podataka o ostvarenom prometu na području Općine Karlobag za razdoblje siječanj- rujan 2015. ,iskustava iz 2015. i prijašnjih godina, te financijskih pokazatelja tijekom 2015. godine. Naše područje obiluje prirodnim i kulturnim resursima koji se mogu iskoristiti za daljnji razvoj lokalnog identiteta, ali po načelu održivosti kako bi se isti resursi sačuvali za buduće generacije.

**Ciljevi marketinške politike u 2016. godini**

1. poboljšati položaj Općine kao poželjne turističke destinacije,
2. poboljšati  kvalitetu postojećih i poticati razvoj novih turističkih proizvoda,
3. daljnje poticanje suradnje s TZLSŽ, Uredom za gospodarstvo LSŽ, Hrvatskom gospodarskom komorom – sektorom za turizam te s turističkim zajednicama u cilju kvalitetnije prezentacije i promocije turističkog proizvoda na domaćem i inozemnom tržištu,
4. poticanje, koordinacija i organiziranje kulturnih, umjetničkih, gospodarskih, sportskih i drugih manifestacija.

**Ciljna tržišta**

* primarna: Njemačka, Poljska, Austrija,Češka, Slovačka, Mađarska,
* sekundarna: Hrvatska,Slovenija, Italija
* tercijarna: Francuska, Litva, Nizozemska, Švicarska, Bosna i Hercegovina
* izazovna: V. Britanija, Skandinavija, Korea

**Prioritetni turistički proizvodi**

* obiteljski turizam
* aktivni turizam
* ruralni turizam

Ostvarenje plana za 2016. godinu pratit ćemo kroz slijedeće grupe aktivnosti i zadaće: administrativni marketing, dizajn vrijednosti, komunikacija vrijednosti, distribucija i prodaja vrijednosti, interni marketing, marketinška infrastruktura, posebni programi i ostalo. Ovo su sve izrazi koji su unaprijed propisani od strane naših službi pri Ministarstvu turizma.

Prihodi su planirani u nešto manjem iznosu nego li prethodne godine iz razloga što je stopa za obračun članarine od 01.01.2016. manje, pa iz tog razloga i prihode neznatno smanjujemo i očekujemo sezonu podjednako dobru kao i prethodna.

Isprika ako se negdje spomene 2015., sve stavke planiranja odnose se na 2016. godinu.

**RASHODI PO VRSTAMA**

* 1. **ADMINISTRATIVNI RASHODI**
* **Rashodi za radnike 170.000,00kn**

Zaposlenici osiguravaju logističke i tehničke uvjete za rad Turističkog ureda i tijela TZO i ostvarivanje zacrtanog plana i to: podrška korisnicima kod uvođenja novog sustava e- visitor, prijavu i odjavu gostiju, pripreme sjednice Vijeća, Skupštine i NO, administrativne, tehničke i operativne poslove, provođenje Programa rada, povezivanje gospodarskih subjekata, upoznavanje subjekata sa zakonskim odredbama, obvezama, pomoć u realizaciji manifestacija itd.

Prema financijskom planu ukupni rashodi za radnike iznose 180.000,00 kn u što ulaze neto plaća i doprinosi.

Nositelj: TZO Karlobag

Sredstva: 170.000,00 kn

Rok: tijekom 2016. godine

* **Rashodi ureda 50.000,00kn**

U rashode ureda ulaze troškovi poslovanja (režijski troškovi, troškovi održavanja, komunalne usluge, troškovi reprezentacije, uredski materijal i sl.). Ovaj ured i njegovi zaposlenici trude se svesti troškove na najmanju moguću razinu.

Nositelj: TZO Karlobag

Sredstva:50.000,00 kn

Rok: tijekom 2016. godine

* **Rad tijela turističke zajednice 2.000,00 kn**

Tijekom 2016. godine planira se održati 4 sjednica turističkog vijeća, 2 sjednice Skupštine TZO, te 2 sjednice NO.

Na sjednicama Skupštine raspravljat će se o prijedlogu godišnjeg financijskog izvješća, izvješća o obavljenom nadzoru Nadzornog odbora.

Na sjednicama Turističkog vijeća donosit će se prijedlozi financijskog izvješća za prethodnu godinu, razmatrat će se Izvješće o radu direktora i turističkog ureda te donositi odluke o prihvaćanju i neprihvaćanju.

Nadzorni odbor nadzirat će poslovanje Turističke zajednice, što se posebno odnosi na financijsku komponentu o čemu i sastavlja izvještaje i podnosi ih Turističkom vijeću i Skupštini. Obzirom da imamo jednog člana NO iz Novalje, te više članova Skupštine iz različitih mjesta i gradova, moramo im osigurati barem troškove prijevoza.

Nositelj: tijela TZ

Sredstva: 2.000,00 kn

Rok: tijekom godine

**II. DIZAJN VRIJEDNOSTI**

1. **Poticanje i sudjelovanje u uređenju grada/općine/mjesta (osim izgradnje komunalne infrastrukture)**

* **Uređenje grada/općine mjesta 30.000,00kn**

Obzirom da našoj zajednici nedostaje dodatnih sadržaja, kako bi upotpunili svoju ponudu Općina Karlobag ulaže sredstva iz svog proračuna. U suradnji s Parkom prirode Velebit, Arheološkim fakultetom u Zadru, agencijom za promociju aktivnog turizma Outdoor. hr, ove godine želja nam je da postojeće lokacije poput arheološkog nalazišta Drvišica, staze Terezijane i novootkrivenih pješačkih staza na području našeg dijela Velebita, da ih frekventnije obilježimo i damo na korištenje široj zajednici. Aktivni turizam je jedan od najbrže rastućih oblika turizma, a ovo naše područje je idealno za razvoj takvog oblika jer obiluje prirodnim i kulturnim znamenitostima. Samo prije nego li gosti dođu moramo znati što im nudimo i gdje ih vodimo.

Nositelj: TZO Karlobag i Općina Karlobag

Sredstva: 30.000,00 kn

Rok: cijelu godinu 2015.

**2. Manifestacije 190.000,00kn**

* 1. **Kulturno- zabavne manifestacije 140.000,00kn**

Kulturno-zabavne manifestacije nam omogućuju da kroz glazbu, druženje, animaciju, gastro ponudu ( koje nam nedostaje ) razvijamo doživljaj kod naših posjetitelja da smo baš mi idealno mjesto za odmor. Zadovoljan gost razvija gospodarstvo naše zajednice. Neizostavan „projekt“ i ponavljam se, možda se previše troši, ali moramo biti svjesni da mi nikada nećemo biti Dubrovnik ili Split. I ne težimo tome. Gost se želi i mora osjećati dobro na odmoru koji je platio, a zabavne večeri nas obvezuju da uokvirimo tu slik

Nositelj: TZO Karlobag

Rok: svibanj-listopad 2016.

* 1. **Sportske manifestacije 30.000,00kn**

Ove manifestacije sastoje se od niza sportskih i zabavnih aktivnosti u kojima mogućnost sudjelovanja imaju svi zainteresirani, pa tako i turisti. Ove manifestacije su uglavnom dobro popraćene od mlađe populacije.

Nositelji: TZO Karlobag

Sredstva: 30.000,00

Rok: srpanj- rujan 2016.

* 1. **Potpore manifestacijama 20.000,00kn**

Uvijek nas raduje dati potporu inicijativama ostalih dionika na našem području, koji organiziraju manifestacije na zadovoljstvo domaćih i stranih posjetitelja.

Nositelji: TZO Karlobag, Općina Karlobag

Sredstva: 20.000,00

Rok: travanj- listopad 2016.

**III. KOMUNIKACIJA VRIJEDNOSTI**

Komunikacijskim taktikama usmjerit ćemo aktivnosti na efikasnije komuniciranje s ciljanom publikom, a sve to kroz:

* propagandni materijal koji je još uvijek neizostavan koliko god se sve želi usmjeriti na viralnu komunikaciju,
* internet oglašavanje,
* opće oglašavanje.

**1. Online komunikacije**

**Internet stranice i upravljanje internet stranicama 1.000,00kn**

Sredstva u ovom iznosu bit će namijenjena isključivo za plaćanje domene, te eventualno neke nove preinake ukoliko budu potrebne.

Nositelj: TZO Karlobag

Sredstva: 1.000,00kn

Rok: listopad 2016.godine

1. **Internet oglašavanje 30.000,00 kn**

Internet oglašavanje je postalo neizostavno u poslovanju te sredstva planirana u iznosu od 30.000,00 kn trudit ćemo se da nas što bolje pozicioniranju na domaćem i stranom tržištu.

**Propagandni materijal 23.000,00 kn**

U skladu s potrebama ureda i zahtjevima turista koji žele imati nešto opipljivo u rukama kad dođu u naše mjesto, slijedeće godine potrebno je tiskati slijedeće materijale:

1. vodič Karlobaga i okolice, količina 3.500 kom 12.000,00 kn
2. katalog privatnog smještaja 7.500,00kn
3. plan mjesta, količina 3.000 kom, 1.500,00 kn
4. flayeri i plakati, količina 3.000 kom 2.000,00 kn

Nositelj: TZO Karlobag

Sredstva: 23.000,00kn

Rok: ožujak- listopad 2016.godine

**IV. DISTRIBUCIJA I PRODAJA VRIJEDNOSTI**

**Sajmovi 1.000,00**

U koordinaciji s TZLSŽ oglašavat ćemo se i prezentirati na raznim sajmovima slanjem naših brošura, ali i sudjelovanje na tuzemnim sajmovima i prezentacijama.

Nositelj: direktor TU

Sredstva: 1.000,00

Rok: tijekom 2016.

* 1. **INTERNI MARKETING**
		+ 1. **Edukacija 2.000,00**

 Obrazovanje djelatnika TZ- a i gospodarskih subjekata na našem području nužno je kako bi bili u koraku s promjenama koje su neizostavan dio razvojne klime.

TZ Općine Karlobag u suradnji s TZLSŽ sudjelovat će na kontinuiranom obrazovanju kroz seminare organizirane od strane Hrvatske turističke zajednice, Ministarstva turizma i drugih institucija koje su orijentirane prema razvoju turizma i permanentnom obučavanju turističkih kadrova.

Nositelj : TZO Karlobag

Sredstva: 2.000,00

Rok: tijekom 2016.

**2. Nagrade i priznanja 2.000,00kn**

Ovu aktivnost provodimo kako bi motivirali svoje mještane i sve ostale dionike u unapređenju ponude naše male zajednice. Sredstva će biti izdvojena za medalje i priznanja koja će biti dodijeljena tijekom godine za provođenje raznih aktivnosti.

Nositelj: TZO Karlobag

Sredstva: 2.000,00

Rok: lipanj - listopad 2016.

**VI. MARKETINŠKA INFRASTRUKTURA**

**Proizvodnja multimedijalnih materijala 4.000,00**

Sredstva će biti izdvojena za proizvodnju multimedijalnog materijala koji će poslužiti u promociji našeg područja.

Nositelji: TZO Karlobag

Sredstva: 4.000,00

Rok: tijekom 2016.

**VII. TRANSFER BORAVIŠNE PRISTOJBE**

**OPĆINI ILI GRADU 30%**

 **140.000,00**

Od raspoređene boravišne pristojbe turistička zajednica doznačuje općini ili gradu na području kojih je osnovana 30% sredstava koje se koriste isključivo za poboljšanje uvjeta boravka turista na temelju prethodno usvojenoga zajedničkog programa općine i turističke zajednice općine.

Nositelj: TZO Karlobag

Sredstva: 140.000,00

Rok: do kraja 2016.

Ivanka Šegota Brujić